CELEX: 62015TN0675
Language: da
Date: 2015-11-20 00:00:00
Title: Sag T-675/15: Sag anlagt den 20. november 2015 — Shanxi Taigang Stainless Steel mod Kommissionen

1.2.2016   
            
            
               DA
            
            
               Den Europæiske Unions Tidende
            
            
               C 38/65
            
         Sag anlagt den 20. november 2015 — Shanxi Taigang Stainless Steel mod Kommissionen
   (Sag T-675/15)
   (2016/C 038/88)
   Processprog: engelsk
   
      Parter
   
   
      Sagsøger: Shanxi Taigang Stainless Steel Co. Ltd (Taiyuan, Kina) (ved barrister F. Carlin og advokat N. Niejahr)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Kommissionens gennemførelsesforordning (EU) 2015/1429 af 26. august 2015 om indførelse af en endelig antidumpingtold på importen af koldvalsede flade produkter af rustfrit stål med oprindelse i Folkerepublikken Kina og Taiwan (EUT L 224, s. 10) annulleres, for så vidt som den pålægger sagsøgerens eksport en antidumpingtold og opkræver den midlertidige told, der var pålagt denne eksport.
            
         
               —
            
            
               Kommissionen tilpligtes at bære sine egne omkostninger og betale sagsøgerens omkostninger i forbindelse med denne sag.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført tre anbringender.
   
               1.
            
            
               Med det første anbringende gøres det gældende, at Kommissionen har tilsidesat artikel 2, stk. 7, litra a), andet afsnit, i Rådets forordning (EF) nr. 1225/2009 (1) (herefter »grundforordningen«) ved at identificere og udvælge Amerikas Forenede Stater (herefter »USA«) som det egnede referenceland i denne sag. Denne udvælgelse var baseret på en fejlagtig fortolkning og anvendelse af grundforordningens artikel 2, stk. 7, litra a), andet afsnit, såvel som på en åbenbart urigtig vurdering af de faktiske omstændigheder. Subsidiært anvendte Kommissionen grundforordningens artikel 2, stk. 7, litra a), åbenbart ukorrekt ved ikke at foretage visse påkrævede justeringer af den normale værdi til trods for, at den valgte USA som referenceland.
            
         
               2.
            
            
               Med det andet anbringende gøres det gældende, at Kommissionen har tilsidesat grundforordningens artikel 2, stk. 10, ved ikke at foretage den påkrævede justering for en eksporterende USA-producents interne transportomkostninger i henhold til denne bestemmelses litra k).
            
         
               3.
            
            
               Med det tredje anbringende gøres det gældende, at Kommissionen har tilsidesat grundforordningens artikel 3, stk. 2, artikel 3, stk. 6, og artikel 3, stk. 7. Kommissionens analyse af visse skadesfaktorer og af årsagsforbindelsen er behæftet med en åbenbart urigtig vurdering af de faktiske omstændigheder og/eller er ikke i overensstemmelse med Kommissionens forpligtelse til at undersøge data med omhu og upartiskhed.
            
         
      (1)  Rådets forordning (EF) nr. 1225/2009 af 30.11.2009 om beskyttelse mod dumpingimport fra lande, der ikke er medlemmer af Det Europæiske Fællesskab (EUT L 343, s. 51).